**Kúpna zmluva**

uzavretá podľa § 409 a nasl. zákona č. 513/1991 Z. z. v znení neskorších predpisov

(ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok I.**

**Zmluvné strany**

1. **Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava

Zastúpená: prof. JUDr. Marek Števček, PhD. - rektor

IČO: 00 397 865

DIČ: 2020845332

IČ DPH: SK 202 084 5332

**Súčasť UK zodpovedná**

**za plnenie zmluvy: Vysokoškolské mesto Ľ. Štúra - Mlyny UK**

(ďalej len „VMĽŠ“)

Sídlo: Staré Grunty 36, 841 04 Bratislava

Zastúpená: Ing. Ingrid Kútna Želonková, PhD.

 poverená funkciou riaditeľky

Osoba oprávnená konať

vo veciach realizácie zmluvy: Vojtech Oláh

 tel.: 0918110002

 e-mail: vojtech.olah@uniba.sk

Bankové spojenie: Štátna pokladnica

Číslo účtu: 7000548473/8180

IBAN: SK54 8180 0000 0070 0054 8473

(ďalej len „**kupujúci**“)

1. **Predávajúci:**

Sídlo:

Zastúpený:

IČO:

DIČ:

IČ DPH:

Osoby oprávnené konať:

- vo veciach zmluvy:

- vo veciach realizácie zmluvy:

Tel. č.:

E-mail:

Číslo účtu:

IBAN:

Zapísaný v . registri:

(ďalej len „**predávajúci**“)

(ďalej spolu len „zmluvné strany“)

**Článok II.**

**Úvodné ustanovenia**

1. Podkladom pre uzavretie tejto zmluvy je výsledok verejného obstarávania uskutočneného v rámci nadlimitného dynamického nákupného systému podľa §§ 58-61 zákona o verejnom obstarávaní s názvom: *„Nábytok pre UK - 2021“,* uverejneného vo VVO 88/2021 z 15.4.2021 pod číslom.18994 – MUT, konkrétne výsledok zákazky s názvom **„Výmena nábytku na  izbách VŠM Ľ. Štúra Mlyny, UK“**.

**Článok III.**

**Predmet plnenia zmluvy**

1. Predmetom tejto zmluvy je dodávka tovaru uvedeného v prílohách č. 1, 2a a 2b tejto zmluvy – postelí a stoličiek predávajúcim po etapách v zmysle tejto zmluvy vrátane súvisiacich služieb
2. dopravy na miesto dodania prepravnými prostriedkami predávajúceho a spôsobom v súlade s príslušnými právnymi predpismi,
3. vynesenia a vyloženia tovaru na miesto určenia bez možnosti použitia výťahu,
4. montáže priamo na mieste určenia,
5. odvozu a likvidácie obalov,

a základe objednávky kupujúceho za podmienok uvedených v tejto zmluve a záväzok kupujúceho prevziať a zaplatiť za neho predávajúcemu dohodnutú cenu podľa platobných podmienok dohodnutých v tejto zmluve.

1. Predávajúci sa zaväzuje, že kupujúcemu dodá tovar špecifikovaný v prílohe č. 1, 2a a 2b, čo do množstva a druhu určeného kupujúcim v prílohách tejto zmluvy s odbornou starostlivosťou a zároveň kupujúcemu umožní nadobúdať vlastnícke právo k tomuto tovaru. Kupujúci sa zaväzuje, že za riadne a včas dodaný tovar zaplatí predávajúcemu zmluvnú cenu vo výške a spôsobom dohodnutým v článku IV. tejto zmluvy. Predmet plnenia tejto zmluvy je bližšie špecifikovaný v prílohách č. 1, 2a, 2b a 3 tejto zmluvy, ktoré tvoria neoddeliteľnú súčasť tejto zmluvy.

**Článok IV.**

**Cena tovaru**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov a v súlade s prílohou č. 5 – Cenová ponuka tejto zmluvy.
2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy, aj prepravné obaly a súvisiace služby ako napr. doprava na miesto dodania prepravnými prostriedkami predávajúceho, vynesenie a vyloženie tovaru na konkrétne miesto, montáž tovaru, odvoz a likvidácia odpadu. V cene sú zahrnuté náklady spojené s výmenou reklamovaného tovaru počas záručnej doby.
3. Zmluvná cena tovaru je uvedená v prílohe č. 4, kde je zrozumiteľne vyznačený špecifikovaný tovar spolu s jednotkovou cenou a tieto ceny sú cenami úplnými a konečnými v súlade s § 3 citovaného zákona o cenách, t. j. nebudú sa zvyšovať o ďalšie náklady.

Celková cena bez DPH: EUR

DPH 20 %: EUR

Celková cena s DPH: EUR

1. Ceny uvedené v prílohe č. 4 tejto zmluvy sú ceny pevné a nemenné počas celej doby platnosti tejto zmluvy. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu zmluvy.

**Článok V.**

**Podmienky dodania a preberania tovaru**

1. Predávajúci dodá kupujúcemu celý predmet zmluvy na svoje náklady a na vlastné nebezpečenstvo najneskôr do: **31.03.2022.**
2. Dodávka predmetu zmluvy je rozdelená na dve etapy:

1. etapa: 134 ks postelí a 134 ks stoličiek na AD blok C, lehota dodania do: **90 dní** odo dňa zaslania elektronickej výzvy na začatie plnenia predmetu zmluvy,

2. etapa: 216 ks postelí a 216 ks stoličiek, pričom 177 ks postelí a stoličiek je určených na AD blok E a zvyšných 39 ks postelí a stoličiek je učených na výmenu, lehota dodania do: **90 dní** odo dňa zaslania elektronickej výzvy na začatie plnenia predmetu zmluvy.

1. Vzhľadom na skutočnosť, že vynesenie postelí a stoličiek na AD bloky C a E sú viazané na pripravenosť daných objektov (vymaľovanie objektu, položenie podlahy), kupujúci môže požadovať vynesenie postelí a stoličiek nie na konkrétne izby, ale na iné miesto ním určené v areáli VMĽŠ.
2. Dopravu predmetu zmluvy na miesta dodania je povinný zabezpečiť predávajúci na vlastné náklady a nebezpečenstvo tak, aby bola zabezpečená dostatočná ochrana pred jeho poškodením a znehodnotením. Za škodu spôsobenú porušením tejto povinnosti v plnej miere zodpovedá predávajúci. Predávajúci môže poveriť vykonaním dopravy tovaru do miesta dodania inú osobu, avšak za riadne dodanie zodpovedá, akoby ho vykonal sám.
3. Predávajúci je povinný oznámiť termín dodania predmetu zmluvy (prvej aj druhej etapy) oprávnenej osobe kupujúceho e-mailovou formou najmenej tri pracovné dni pred jeho dodaním a dodať tovar do miesta dodania v pracovné dni a v pracovnom čase oprávnenej osobe, t.j. v čase od 8:00 do 14:00 hod.
4. Dodaný tovar musí byť nový, nepoužitý, vyrobený priamo výrobcom, v originálnom balení tak, aby spĺňal požiadavky na garantovanú záruku v zmysle platných záručných podmienok výrobcu, v opačnom prípade nie je kupujúci povinný tovar prevziať a podpísať preberací protokol.
5. Tovar ako aj všetky použité materiály musia byť certifikované pre použitie na území Slovenskej republiky, musia spĺňať technické normy a právne predpisy.
6. Kupujúci má právo v prípade pochybností o kvalite tovaru si vyžiadať kedykoľvek vzorku ktorejkoľvek časti tovaru na otestovanie, čo mu je predávajúci povinný poskytnúť do piatich pracovných dní. Ak má kupujúci odôvodnenú pochybnosť o tom, že dodaná vzorka tovaru nezodpovedá požadovanej špecifikácií, predávajúci zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch pracovných dní od doručenia žiadosti o preukázanie zhody tovaru.
7. Ak je predávajúci v omeškaní s včasným dodaním tovaru a také omeškanie predstavuje podstatné porušenie zmluvy predávajúcim, je kupujúci oprávnený omeškané plnenie odoprieť a neprevziať. V takomto prípade je kupujúci oprávnený od zmluvy odstúpiť.
8. Kupujúci je oprávnený odmietnuť dodávku predmetu tejto zmluvy v prípade, ak má viditeľné vady (najmä poškodené obaly), ak nebude spĺňať parametre špecifikované v tejto zmluvy alebo ak nebolo dodržané zmluvne dohodnuté množstvo a druh tovaru. V takomto prípade je tiež kupujúci oprávnený od zmluvy odstúpiť.
9. Predávajúci je povinný tovar náležite zabaliť obvyklým spôsobom tak, aby nedošlo k jeho poškodeniu, strate alebo zničeniu a aby bola zabezpečená jeho ochrana až do momentu prevzatia tovaru kupujúcim na dohodnutom mieste dodania tovaru.
10. Predávajúci je povinný umožniť kupujúcemu alebo poverenej osobe kupujúceho vykonať obhliadku tovaru pred jeho prevzatím. Kupujúci má pred prevzatím tovaru právo vykonať obhliadku tovaru a skontrolovať doklady dodávané spolu s tovarom.
11. Kupujúci je povinný v dohodnutom čase a na dohodnutom mieste dodania tovaru prevziať riadne a včas ponúknutý tovar, ak je bez akýchkoľvek vád.
12. Kupujúci má právo (nie však povinnosť) prevziať tovar aj s vadami, ktoré nebránia riadnemu užívaniu tovaru na účel určený alebo vyplývajúci zo zmluvy, inak na obvyklý účel. Ak sa kupujúci rozhodne tovar s takýmito vadami prevziať, uvedie vady tovaru, ktoré nebránia riadnemu užívaniu plnenia v dodacom liste spolu s primeranou lehotou pre odstránenie takýchto vád dohodnutou s predávajúcim, ktorá nesmie byť dlhšia ako 3 dni.
13. Kupujúci preberá tovar podpisom písomného dodacieho listu, v ktorom sa uvedie položkový súpis tovaru, jeho množstvo, dátum prevzatia, meno a podpis osoby preberajúcej tovar za kupujúceho, prípadne aj iné skutočnosti. Tovar sa považuje za dodaný a prevzatý kupujúcim až podpisom príslušného dodacieho listu, ktorý bude podkladom k faktúre
14. Kupujúci nadobúda vlastnícke právo k tovaru úplným zaplatením kúpnej ceny. Nebezpečenstvo škody na tovare prechádza na kupujúceho v čase, keď prevezme tovar od predávajúceho.

**Článok VI.**

**Miesto dodania a vyloženia tovaru**

1. Miestom dodania a vyloženia tovaru je Vysokoškolské mesto Ľ. Štúra – Mlyny UK, Átriové domky, bloky C a E, Staré Grunty 36, 841 04 Bratislava, resp. iné miesto určené kupujúcim nachádzajúcim sa v areáli VMĽŠ v súlade s čl. V bod 3 zmluvy.
2. Predávajúci berie na vedomie, že miestom dodania sú jednotlivé izby na blokoch C, E, Átriových domkov, pričom prístupovou komunikáciou k jednotlivým blokom je len chodník pre peších bez možnosti prístupu motorovým vozidlom ku vchodom do vyššie uvedených jednotlivých blokov.
3. Predávajúci z dôvodu vynesenia tovaru do jednotlivých izieb na príslušných blokoch Átriových domkov nemá nárok na zvýšenie ceny dohodnutej v čl. IV tejto zmluvy.

 Tovar za kupujúceho preberie zástupca kupujúceho v mieste dodania.

**Článok VII.**

**Platobné podmienky**

1. Kupujúci sa zaväzuje za riadne a včas dodaný tovar zaplatiť predávajúcemu kúpnu cenu podľa prílohy č. 4 tejto zmluvy na základe dvoch faktúr: faktúra za etapu č. 1 a faktúra za etapu č. 2, vystavených predávajúcim po dodaní tovaru podľa článku V. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry budú originály dodacích listov.
3. Lehota splatnosti faktúry je 30 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade s platnou zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 30 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

**Článok VIII.**

**Záruky na tovary**

1. Predávajúci zodpovedá za to, že tovar bude mať po celú záručnú dobu vlastnosti dohodnuté v zmluve (vrátane jej príloh) a bude ho možné používať na obvyklý účel vzhľadom na povahu plnenia.
2. Predávajúci poskytuje na tovar záruku za akosť spočívajúcu v tom, že tovar bude po záručnú dobu spôsobilý na použitie na určený účel a zachová si obvyklé vlastnosti. Záručná doba je minimálne 24 mesiacov, resp. v prípade, ak výrobca poskytuje dlhšiu záruku, tak platí táto dlhšia. Náklady na dopravu, materiál a cenu práce súvisiacu s reklamovaným tovarom znáša predávajúci v plnom rozsahu.
3. Záručná doba začína plynúť prevzatím tovaru kupujúcim.
4. Záručná doba neplynie po dobu, po ktorú kupujúci nemôže tovar užívať na určený alebo obvyklý účel pre vady, za ktoré zodpovedá predávajúci v rámci záručnej doby, vrátane doby odstraňovania takýchto vád. Záručná doba plynie pri dodaní alebo vykonaní náhradného plnenia odznova.
5. Obsahom záruky je právo kupujúceho požadovať odstránenie vady spadajúcej pod záruku.

**Článok IX.**

**Zodpovednosť za vady**

1. Predávajúci je povinný dodať tovar v dohodnutom množstve, v kvalite a vo vyhotovení podľa tejto zmluvy, spôsobilý na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti podľa tejto zmluvy. Plnenie má vady, ak nezodpovedá špecifikácii uvedenej v tejto zmluve, resp. jej prílohách alebo má právne vady.
2. Predávajúci zodpovedá za vady, ktoré má tovar v čase jeho prevzatia a za vady vzniknuté po prevzatí tovaru, ak boli spôsobené porušením povinností predávajúceho.
3. Predávajúci je povinný začať s riešením reklamácie najneskôr nasledujúci pracovný deň odo dňa oznámenia vady.
4. V prípade, ak má plnenie vady, kupujúci podá predávajúcemu správu bezodkladne po tom, čo zistil vady tovaru. Kupujúci je oprávnený:
5. požadovať odstránenie vád plnenia dodaním náhradného plnenia za vadné plnenie do 15 dní odo dňa ich nahlásenia,
6. požadovať dodanie chýbajúcej časti, ak vada spočíva v neúplnosti plnenia do 15 dní odo dňa jej nahlásenia,
7. požadovať odstránenie právnych vád do 15 dní odo dňa ich nahlásenia,
8. požadovať bezplatné odstránenie vád opravou plnenia alebo predmetu plnenia najneskôr do 15 dní odo dňa jej nahlásenia, ak sú vady odstrániteľné. Ak sa však ukáže, že vady plnenia sú neopraviteľné alebo že s ich opravou by boli podľa posúdenia predávajúceho spojené neprimerané náklady, môže kupujúci požadovať náhradné plnenie bez zbytočného odkladu po tom, čo mu predávajúci oznámil túto skutočnosť. Ak predávajúci neodstráni vady plnenia v lehote do 15 dní odo dňa jej nahlásenia, alebo ak neoznámi pred jej uplynutím, že vady neodstráni, alebo ak odoprie vadu odstrániť pred jej uplynutím, môže kupujúci odstúpiť od zmluvy.
9. Právo voľby medzi nárokmi ustanovenými v ods. 4 patrí kupujúcemu. Kupujúci je povinný oznámiť voľbu nároku predávajúcemu spravidla spolu s oznámením vady, inak bez zbytočného odkladu po oznámení vady plnenia predávajúcemu.
10. V prípade omeškania predávajúceho s odstránením vady plnenia v lehote určenej kupujúcim v prípadoch podľa ods. 4 tohto článku alebo ak je zrejmé, že predávajúci nie je schopný vady plnenia riadne odstrániť v určenej lehote, je kupujúci, ak od zmluvy neodstúpi, oprávnený tiež odstrániť vady sám alebo prostredníctvom tretej osoby na náklady predávajúceho, pričom o tejto skutočnosti je kupujúci povinný predávajúceho bezodkladne písomne informovať.
11. Predávajúci je povinný začať s odstraňovaním vád bez zbytočného odkladu od uplatnenia nároku na odstránenie vád plnenia a vadu odstrániť v primeranej lehote určenej kupujúcim, spravidla nie dlhšej ako 15 dní. V prípade, ak predávajúci neodstráni vady plnenia v lehote určenej kupujúcim, považuje sa takéto porušenie za podstatné porušenie zmluvy a kupujúci je oprávnený od zmluvy odstúpiť.
12. Náklady na odstránenie vád plnenia ako aj preukázateľné náklady kupujúceho na uplatnenie nárokov z vád plnenia, znáša predávajúci.

**Článok X.**

**Sankcie**

1. V prípade, ak predávajúci bude v omeškaní s plnením predmetu tejto zmluvy, teda s dodaním tovaru v lehotách uvedených v čl. V. ods. 1, kupujúci si môže uplatniť zmluvnú pokutu vo výške 0,05% za každý deň omeškania z celkovej ceny tovaru s DPH. Týka sa to celkovej lehoty dodania, ako aj lehôt dodania za jednotlivé etapy. Týmto však nie je dotknutý nárok na náhradu škody.
2. V prípade, ak predávajúci nedodrží niektorú z lehôt uvedených v čl. IX. tejto zmluvy, kupujúci má právo účtovať si zmluvnú pokutu vo výške 0,05% z celkovej ceny tejto zmluvy s DPH za  každý deň omeškania. Týmto však nie je dotknutý nárok na náhradu škody.
3. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania vo výške 0,05% z hodnoty neuhradenej faktúry.
4. V prípade, ak dôjde k porušeniu zmluvy v prípadoch uvedených v čl. XI. ods. 4 je zmluvná strana oprávnená okrem odstúpenia od zmluvy, uplatniť si zmluvnú pokutu vo výške 5% z celkovej ceny tejto zmluvy s DPH. Uplatnením zmluvnej pokuty nie je dotknuté právo zmluvnej strany na náhradu škody ani na odstúpenie od zmluvy.
5. Zmluvné pokuty sú splatné do 30 dní odo dňa ich uloženia.
6. Zaplatením zmluvnej pokuty nie je dotknutý nárok kupujúceho požadovať náhradu škody.

**Článok XI.**

**Odstúpenia od zmluvy**

1. Zmluvu je možné ukončiť aj dohodou zmluvných strán k určitému dátumu alebo odstúpením od zmluvy.
2. Odstúpenie od zmluvy je možné:
3. pri podstatnom porušení zmluvy druhou zmluvnou stranou,
4. keď sa pre druhú zmluvnú stranu stalo splnenie podstatných zmluvných povinností úplne nemožným (vis maior),
5. ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.
6. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
7. Za podstatné porušenie zmluvy na účely odstúpenia od tejto zmluvy sa považuje najmä:
8. oznámenie predávajúceho o nemožnosti dodať tovar,
9. omeškanie predávajúceho s dodávkou tovaru alebo časti tovaru o viac ako 3 dni,
10. omeškanie kupujúceho s úhradou faktúry o viac ako 30 dní,
11. ak predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou (napr. dodanie nekvalitného tovaru, tovaru so zjavnými vadami alebo tovaru nespĺňajúceho dohodnuté kritéria, dodanie tovaru bez vykonania montáže).
12. Odstúpením od zmluvy nie je dotknutý nárok na náhradu škody a nárok na zaplatenie zmluvnej pokuty. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody, ušlého zisku, zmluvnej pokuty, práv na dovtedy uplatnené pokuty, resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť tovaru, ktorá bola do odstúpenia dodaná a/alebo namontovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.

**Článok XII.**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia zmluvy v Centrálnom registri zmlúv vedenom Úradom vlády SR.
3. Zmluva je vyhotovená v štyroch rovnopisoch, pričom kupujúci obdrží dva rovnopisy a predávajúci obdrží dva rovnopisy.
4. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
5. Prílohy:
6. Príloha č. 1 – Špecifikácia predmetu zmluvy
7. Príloha č. 2a – Výkresová dokumentácia
8. Príloha č. 2b – Výkresová dokumentácia
9. Príloha č. 3 –  Rozpis umiestnenia predmetu zmluvy
10. Príloha č. 4 - Cenová ponuka

 V Bratislave, dňa ............................. V  , dňa .............................

 -------------------------------------------- ----------------------------------------

 prof. JUDr. Marek Števček, PhD. konateľ

 rektor UK

 ---------------------------------------------

 Ing. Ingrid Kútna Želonková, PhD.

 poverená funkciou riaditeľky